‎(ซีรีส์จาก NETFLIX)
‎ข้าแต่พระเจ้า
‎โปรดนำทางเราออกจากความมืดมิด
‎โปรดพาเราไปสู่แสงสว่าง
‎ขอทรงชี้นำให้ได้พบพานคนดี
‎และให้เราระวังผู้ประสงค์ร้าย
‎ใต้ฝ่าพระบาท
‎ถึงเวลาแล้วพ่ะย่ะค่ะ
‎สมเด็จพระจักรพรรดิ
‎ทรงสู้เพื่อพวกเรา
‎และอาณาจักรออสเตรียอันเป็นที่รักของเรา
‎ทรงชี้นำหนทางชีวิต
‎ด้วยความแข็งแกร่ง
‎และปัญญา
‎พระจักรพรรดิทรงปกป้องพวกเรา
‎และอาณาจักรของเราจากอำนาจชั่วร้ายนานา
‎ซึ่งอยากบ่อนทำลายที่แห่งนี้
‎ขณะนี้
‎พระผู้เป็นเจ้าผู้ทรงสรรพานุภาพ ‎ได้ประทานคู่แก่พระองค์
‎เอลิซาเบธ
‎ผู้จะเป็นดั่งเกาะเขียวชอุ่ม
‎ท่ามกลางพายุโหมกระหน่ำ
‎กายาจะเป็นที่หลบภัย ‎ให้สมเด็จพระจักรพรรดิผู้ทรงศรี
‎โลกภายนอกมีปีศาจร้ายเหลือดี
‎ที่หวังจะกัดกลืน
‎อาณาจักรที่รักของเรา
‎แต่การอภิเษกสมรสครั้งนี้
‎ของฟรันซ์และเอลิซาเบธ
‎จะคุ้มครองเรา
‎จะแจ่มจ้ารุ่งเรือง
‎ตลอดชั่วกาลนาน
‎ด้วยพระหรรษทานแห่งพระผู้เป็นเจ้า
‎ขอประกาศให้ทั้งสอง
‎เป็นสามีภรรยากัน
‎เอลิซาเบธ!
‎คู่ครองบัลลังก์
‎- อย่าดัน! ‎- ถอยไป!
‎บอกว่าอย่าดันเข้ามา!
‎ถอยไป!
‎ถอยไปเลย!
‎ถอยไป!
‎เรียกกำลังเสริมมา!
‎ถอยไป!
‎ไม่ได้ยินเหรอ ถอย! ถอยไป!
‎ถอย!
‎อาคันตุกะมาแล้วพ่ะย่ะค่ะ
‎มาสายนะ
‎ขอบพระทัยที่เชิญหม่อมฉันมา
‎พระอนุชา
‎คุณเติมสีสันให้คืนน่าเบื่อได้เสมอ เช่นในคืนนี้
‎แต่จากนี้ไป เราจะไม่ยุ่งกับคุณแล้ว
‎หม่อมฉันอยู่ได้
‎บอกหน่อยสิว่ามีแผนยังไง
‎หาเพื่อนใหม่ และพบเพื่อนเก่า
‎ประหม่าอะไรขนาดนั้น ไม่เคยมางานลีลาศรึ
‎เคย แต่ยังไม่ได้ชินชาเหมือนคนแถวนี้
‎เธอมีปัญหาอะไรกันแน่ เลออนทีน
‎กุลสตรีวัยสะพรั่งจากตระกูลสูงศักดิ์
‎ทำไมจึงยังไม่แต่งงานมีคู่
‎พ่อแม่สั่งให้ฉันหาคู่ในวังให้ได้
‎ฉันมีพี่น้องผู้หญิงเจ็ดคน ‎พ่อสั่งว่าห้าคนต้องแต่งงาน
‎- ไม่อย่างนั้นพ่อจะผูกคอตาย ‎- ฉันไม่ได้มาหาสามี
‎งั้นมาหาอะไรกันแน่
‎ได้ยินว่าเมื่อคืนทรงมีแขกมาเยือน
‎ท่านรัฐมนตรีต่างประเทศพ่ะย่ะค่ะ
‎มาตอนนี้ วันนี้รึ
‎ขออภัย ใต้ฝ่าพระบาท แต่เป็นเรื่องฉุกเฉิน
‎ว่ามา
‎ฝ่ายรัสเซียเสริมทัพจำนวนมาก ‎ชิดชายแดนตะวันออกเรา
‎ได้ข่าวว่าข้ามพรมแดนมาแล้ว ‎เป็นการรุกรานแน่
‎ทัพรัสเซียบุกดินแดนของฮาพส์บวร์ครึ
‎กระหม่อมทราบว่าทรงเป็นมิตรเก่าแก่ ‎กับพระเจ้าซาร์ แต่…
‎มิตรภาพเก่าแก่แค่ไหนก็จบลงได้ ‎การรุกล้ำพรมแดนไม่ใช่เรื่องน่าให้อภัย
‎เราต้องแจ้งองค์จักรพรรดิ
‎ตอนนี้มีพิธีอะไรต่อ
‎ทั้งวังจะเต้นรำเพื่อเป็นเกียรติแก่เรา ‎ส่วนคู่เราจะเต้นปิดงาน
‎คนไม่ได้บอกท่านรึ เขายกเลิกแล้ว
‎ท่านจะได้ไม่ต้องขายหน้าใคร
‎ดูสมเป็นจักรพรรดินีจริงๆ ‎ท่านแม่ก็แต่งตบตาได้เก่งนัก
‎ไม่เห็นรึ ประชาชนหลงรักหล่อนแทบจะทันที
‎ไม่ต้องรักจนคลั่งตื่นเหมือนสุนัขติดสัดก็ได้มั้ง
‎- พูดเกินไปแล้ว ‎- ลูกพูดตามที่เห็น
‎ไม่ใช่ มัคซีมีเลียน
‎ลูกพูดสิ่งที่คิดอยู่ในใจ
‎รู้จักผู้หญิงคนนั้นหรือเปล่า
‎คนไหน
‎นั่นใครคะ
‎เราไม่รู้จัก
‎เกิดปัญหาที่พรมแดน เราต้องปรึกษากันด่วน
‎ขอตัวก่อนนะ
‎พระจักรพรรดิรีบเร่งไปไหน เกิดอะไรขึ้น
‎หาผลไม้มาให้หน่อยเร็ว ท่านหน้าซีดแล้ว
‎ฉันรู้มาตลอดว่าเอลิซาเบธเป็นคนพิเศษ
‎ทีนี้ก็ถึงคราวต้องหาสามีให้ลูกแล้วนะ เฮลีนเนอ
‎เคาน์เตส
‎- เรามีเรื่องอยากจะขอ ‎- เพคะ ใต้ฝ่าพระบาท
‎เราอยากให้พี่เฮลีนเนออยู่กับเราในวังนี้
‎ลูกอยากอยู่รึ
‎แต่ที่นี่มีนางสนองพระโอษฐ์ชั้นเลิศอยู่แล้วนะเพคะ
‎นี่พี่สาวเรา
‎เราไว้ใจพี่มากที่สุด
‎จริงรึ
‎ลูกอยากอยู่ที่นี่
‎พี่จะเป็นคนดูแลตำหนักของเราเอง
‎เรื่องนั้นมีปัญหาไหม
‎นี่เป็นการรุกล้ำอย่างโจ่งแจ้ง
‎การสงวนท่าทีกับซาร์นิโคลัส ‎เป็นการเดินหมากที่ผิด
‎แต่ถ้ายอมตามใจเขาตอนนี้ ‎ยิ่งจะผิดหนักกว่าเดิม
‎เราจะไม่ยอมให้ ‎เขากดดันให้เราเข้าร่วมสงคราม
‎กระหม่อมอยากขอความกรุณาโดยด่วน
‎ขอให้ทรงบอกทางทูตฝรั่งเศสและรัสเซีย ‎ว่าเราจะเข้าข้างไหนกันแน่
‎ทรงอย่าลืมว่าต้องรับผิดชอบ ‎ชีวิตของประชาชนในเขตพรมแดนด้วย
‎ใจคุณเป็นห่วงเป็นใย ‎พวกไพร่โรมาเนียจริงๆ หรือนี่
‎อย่ามาพูดเลย
‎องค์จักรพรรดิ ทรงรู้ว่า ‎กระหม่อมมีสัมพันธ์อันดีกับฝรั่งเศส
‎ให้กระหม่อมช่วยคุย ไปเป็นพันธมิตรกับเขาได้
‎ไม่ได้ เราต้องรีบส่งทหารไปเสริมกำลัง ‎ที่พรมแดนตะวันออก
‎อย่างน้อย 250,000 นาย
‎ไปบอกทูตทั้งสองว่าเราจะตัดสินใจ
‎ในคืนนี้
‎เรามาหารือต่อเป็นการส่วนตัวดีไหม ‎ใต้ฝ่าพระบาท
‎ทุกคนออกไปก่อนเถอะ
‎มัคซีมีเลียน อยู่ก่อน
‎นายเชิญเคาน์เตสกุนเดอมานน์มาใช่ไหม
‎ลูอีเซอน่ะรึ
‎- มาด้วยเหรอ ‎- อย่ามาทำไขสือ
‎ต่อให้เป็นนาย ทำแบบนี้ก็ช่างไร้ยางอาย
‎น้องไม่รู้เรื่องเลย จริงๆ นะ
‎ธีโอ ช่วยเชิญเคาน์เตสกลับไปให้ทีสิ
‎ไม่ต้อง
‎จับตาดูหล่อนไว้ก็พอ
‎เราไม่อยากให้มีเรื่องอื้อฉาว
‎พี่จะสนใจถ่านไฟเก่าไปทำไม
‎ลูอีเซอเป็นของเก่าไปแล้ว
‎หรือจริงๆ ยังไม่เก่ากันแน่
‎นายอยากเป็นที่ปรึกษาคนสนิทของเรา
‎จะได้แนบชิดเจ้าสาวของเราลับหลัง
‎ไม่ได้เป็นอย่างนั้นเลย
‎เธอแค่ตอบรับคำเชิญของน้อง
‎น้องก็เชิญท่านพี่เหมือนกัน
‎ตั้งแต่นี้ไป อย่ามายุ่งกับเรื่องของเรา
‎อย่ายุ่งกับจักรพรรดินี เลิกยุ่งทุกอย่าง
‎คิดผิดจริงๆ ที่พานายกลับมาเวียนนา
‎นายเอาแต่ทำลายทุกสิ่งทุกอย่าง
‎ไปได้แล้ว
‎ใต้ฝ่าพระบาท
‎เหล่าสุภาพบุรุษมากันแล้วพ่ะย่ะค่ะ
‎กำลังตามหาอยู่พอดี
‎แอบสงสัยอยู่เชียวว่าอีกนานไหม ‎กว่าจะส่งพี่เลี้ยงมาประกบ
‎กระผมแค่มาดูแลเผื่อท่านขาดเหลืออะไร
‎แหม ไหนๆ ก็ถามแล้วนะ ธีโอ
‎บอกหน่อย
‎ใครเป็นผู้กุมอำนาจสูงสุดในงานเลี้ยงค่ำคืนนี้
‎ก็ต้องพระจักรพรรดิน่ะสิ
‎แม้แต่จักรพรรดิ ‎ยังมีเรื่องที่ปรารถนาจากผู้อื่นอยู่เสมอ
‎เกรงว่านอกนั้นกระผมจะคิดไม่ออกแล้ว
‎อย่ามาตีหน้าซื่อ คุณรู้ทุกเรื่อง
‎ไม่มีใครรู้จักพระองค์ดีกว่าคุณ
‎เกิดอะไรขึ้นที่หน้าโบสถ์
‎เหมือนคุมสถานการณ์ไม่อยู่เลย
‎เราจับกุมไว้ได้หลายคน
‎แต่ทว่า หลายเขตก็เริ่มร้อนรน
‎เราได้ข่าวว่ามีผับบางแห่ง ‎เริ่มปลุกระดมล้างสมองให้คิดเสรีนิยม
‎กลุ่มผู้ประท้วงเริ่มมารวมตัวกัน
‎หากทรงออกคำสั่ง ‎กระหม่อมจะจัดการขั้นเด็ดขาดคืนนี้เลย
‎ในวันน่ายินดีอย่างนี้น่ะนะ
‎ทำแล้วคนจะคิดอย่างไรกัน
‎เคาน์เตส มีปัญหาอะไรหรือ
‎พระจักรพรรดินีต้องการให้พี่สาวอยู่ด้วย
‎ในตำแหน่งผู้ดูแลตำหนักส่วนพระองค์
‎หม่อมฉันคิดว่าจะเป็นความผิดพลาดเมหันต์
‎พระพันปีเพคะ
‎ไว้เราจะหาทางแก้
‎ส่วนคุณ
‎อยากจับกี่คนก็จับไป
‎แต่พรุ่งนี้เช้าต้องพระราชทานอภัยโทษ ‎ให้คนที่ติดคุกมานาน 50 คน
‎เป็นของขวัญวันอภิเษกสมรสแด่องค์จักรพรรดิ
‎พ่ะย่ะค่ะ ใต้ฝ่าพระบาท
‎ได้ข่าวหรือยัง เขาบอกว่าที่หน้าโบสถ์มีคนโดนจับ
‎- จับหรือ ข้อหาอะไรกัน ‎- มีคนหมิ่นพระบรมเดชานุภาพ
‎เราไม่พูดเรื่องพรรค์นั้นในวันมงคลกันนะ
‎เขาพูดกันว่าคุณภาพชีวิตคนในเวียนนาแย่มาก
‎คนมากมายต้องอดมื้อกินมื้อ
‎นั่นเป็นแค่ข่าวลือ
‎พูดถึงอดมื้อกินมื้อ ‎สามเดือนมานี้ฉันก็กินแต่แครอทกับเกลือ
‎เพื่อให้ใส่ชุดนี้ได้ แต่มันก็คุ้มค่า
‎มิน่าเล่า ดื่มแชมเปญแล้วถึงได้เมาไวนัก
‎เธอคิดไม่ถึงหรอก
‎คนทั้งโลกเห็นหมดแล้วว่า ‎คิดยังไงกับชีวิตสมรส พอทีเถอะ
‎ฉันไม่ได้ทำไปเพื่อประชด ลูโดวิก้า
‎จริงเหรอ
‎ถ้าอย่างนั้นเที่ยวให้ท่าผู้หญิงทุกคนทำไม
‎เพราะเธอไม่ต้องการฉัน
‎อย่าทำให้ตัวเองขายหน้าไปหน่อยเลย
‎นั่นใครกัน
‎เขาจ้องหน้าฉันไม่เลิกเลย
‎มีใครรู้จักผู้หญิงคนนั้นไหม
‎ไม่ทราบเพคะ
‎ต้องรู้สิ
‎นั่นเคาน์เตสกุนเดอมานน์ที่องค์จักรพรรดิ…
‎แค่เข้าใจผิดกันเท่านั้นเพคะ
‎ขอตัวหน่อย เราอยากไปคุยกับพระจักรพรรดิ
‎เราไปด้วยนะเพคะ
‎พระจักรพรรดินีอยากอยู่ตามลำพัง
‎พระจักรพรรดินีทรงอยู่ตามลำพังไม่ได้ ‎กฎไม่อนุญาต
‎- ฟรานซ์ ลิสท์กลับมาแล้ว ‎- ฟรานซ์ ลิสท์
‎เขาอยู่ไหน มองไม่เห็นเลย
‎ฟรันซ์
‎อยู่ที่นี่รึเปล่า
‎สมเด็จพระจักรพรรดินี
‎ทรงพระเจริญ
‎คุณมองจ้องเราอย่างนั้นในงานเลี้ยงทำไม
‎ทรงถามอะไรตรงๆ แบบนี้เสมอรึ
‎ถ้าจำเป็น
‎รู้สึกอย่างไรเพคะ
‎การเพิ่งได้แต่งงาน
‎ก็รู้สึกเหมือนเมื่อวาน
‎แค่วันนี้แต่งชุดขาว
‎นึกแล้วว่าเราจะเข้ากันได้
‎คุณมีสามีหรือยัง
‎เลี่ยงมาได้ถึงตอนนี้เพคะ
‎คุณรู้จักองค์จักรพรรดิเหรอ
‎คือว่า
‎ในวังนี้ ทุกคนมีหน้าที่ปลีกย่อยของตัวเอง
‎เพื่อสนองต่อเป้าประสงค์
‎คุณสนองเรื่องอะไรล่ะ
‎หม่อมฉันถวายความบันเทิง
‎แต่เราอยู่นี่แล้ว
‎ไม่ว่าเมื่อก่อนเคยทำอย่างไร ตอนนี้จบไปแล้ว
‎วังนี้ก็มีแผนให้พระองค์เหมือนกัน
‎วังนี้เปลี่ยนคนได้
‎มันจะคืบคลานเข้ามาเกาะกุมใจ
‎สุดท้าย แม้แต่พระองค์ก็ต้องเล่นตามบท
‎สมเด็จพระจักรพรรดินี
‎ทรงอยากได้เงินกู้เพื่อมาสร้างทางรถไฟใหม่รึ
‎มีอยู่แล้วไม่ใช่รึ
‎องค์จักรพรรดิทรงเชื่อว่า ‎การคมนาคมที่ดีขึ้นภายในจักรวรรดิ
‎จะช่วยสร้างความพึงพอใจแก่คนในเขตชนบท
‎ทรงอยากรวมใจประชาชนเป็นหนึ่งเดียว
‎ขออภัย ฝ่าบาท เขาคนนี้เป็นใคร
‎อเล็กซานเดอร์ ฟอน บาค ‎รัฐมนตรีมหาดไทยและที่ปรึกษาของเรา
‎สภาพความเป็นอยู่ ‎หลายพื้นที่ในจักรวรรดิทุรกันดารเกินทน
‎ประชาชนจึงคิดกระด้างกระเดื่อง
‎ทางรถไฟนี้จะนำมาซึ่งการค้าและความเจริญ
‎ฝ่าบาท ท่านแม่ไปไหนเสียล่ะ ‎กระหม่อมอยากแนะนำให้รู้จักลูกชาย
‎สักวันซิโมนจะเข้าคุมธุรกิจแทนกระหม่อม
‎เช่นเดียวกับที่สักวัน ‎พระราชโอรสก็จะทำหน้าที่แทนพระองค์
‎ทุกท่าน สถานการณ์ตอนนี้คับขันมาก
‎อาณาจักรอื่นๆ ในยุโรปทิ้งเราไม่เห็นฝุ่นแล้ว
‎- ขอบคุณ ‎- นี่ไม่ใช่แค่ลงทุนทำทางรถไฟ แต่…
‎ขอรับ
‎ท่านกำลังลงทุนเพื่ออนาคตที่ดีขึ้นของผู้คน ‎ในจักรวรรดิฮาพส์บวร์ค
‎ทรงคิดจะเพิ่มกำลังทหารไหม
‎ในฐานะพันธมิตรของอังกฤษกับฝรั่งเศส
‎เราอาจจะสนใจลงทุนกับกองทัพ
‎แล้วกองทัพจะไปชายแดนกันอย่างไร
‎แล้วไหนจะส่งเสบียงอีก
‎ชายแดนตะวันออก ‎ห่างจากที่นี่เป็นพันกิโลเมตร
‎ทุกอย่างขึ้นกับทางรถไฟนี้
‎รวมทั้งการทำสงคราม
‎สมเด็จพระจักรพรรดินีพ่ะย่ะค่ะ
‎ขออภัยที่เข้ามาขัดจังหวะ
‎ฝ่าบาท ช่างน่าประหลาดใจดีเหลือเกิน
‎และถือเป็นเกียรติอย่างยิ่ง
‎เราขอคุยกับท่าน… พระจักรพรรดิ ‎สักครู่ได้ไหม
‎ต้องรอก่อน
‎มีเรื่องสำคัญมาก
‎บอกว่าให้รอก่อน
‎เพคะ
‎ขออนุญาตนะ พระจักรพรรดินีทรงงดงามมาก
‎ยังจำคืนวันแต่งงานได้ไหม ซีน่า
‎น่าจะจำได้ดีกว่าคุณนะ ฟอน เอสเคอเลส
‎ฝ่าบาท เราขอบคุณที่ทรงมอบซิการ์ชั้นดี
‎แต่เกรงว่าธนาคารของเราไม่อาจช่วยได้
‎ขอตัวลาก่อน
‎มาเร็ว ซิโมน
‎เวียนหัวทุกทีเวลาต้องนั่งรถไฟ
‎บัดซบ
‎วู้ฮู!
‎ทำพระจักรพรรดินีหายอีกแล้วเหรอ
‎ทรงออกไปเดินเล่น
‎พระอนุชา ‎หม่อมฉันชาร์ลอตเทอ ฟอน สตูเบินแบร์ก
‎ลูกพี่ลูกน้องหม่อมฉัน ‎ร่วมรบกับพระองค์ในทัพเรือ
‎อาจจะทรงจำได้ เขามีหูข้างเดียว
‎แล้วคุณล่ะ
‎หม่อมฉันไม่อยากจะเป็นคนต่อไป ‎ที่ต้องตกงานเพราะพระองค์
‎อาจจะคุ้มค่าก็ได้นะ
‎จากประสบการณ์หม่อมฉัน ไม่เคยคุ้มเพคะ
‎ชายคนนั้นเป็นใครกัน
‎ดูน่าสนใจทีเดียว
‎นั่นราชทูตฝรั่งเศส
‎สวัสดีครับ
‎สมเด็จพระอนุชา
‎ดีใจที่ได้เจอคุณอีก
‎กระหม่อมต่างหากต้องยินดี ‎งานเลี้ยงนี้อลังการมาก
‎แต่เทียบงานราตรีสวมหน้ากาก ‎ที่คุณจัดปีที่แล้วไม่ได้เลย
‎เรารู้ว่าคุณมีเรื่องด่วนอยากคุยกับท่านพี่เรา
‎ด้วยความเคารพ พระจักรพรรดินโปเลียน ‎ทรงอดทนกับฮาพส์บวร์คมากแล้ว
‎แต่ตอนนี้ถึงเวลาที่พระจักรพรรดิ
‎องค์จักรพรรดิของท่าน ‎ต้องตัดสินใจเลือกข้างเสียที
‎องค์จักรพรรดิของท่าน ‎จ่ายค่ารักษาสันติเป็นราคาสูงลิ่ว
‎ไม่เอาน่า
‎ท่านพี่เราไม่ได้ไยดีกับสันติภาพ
‎หมายความว่าอย่างไร
‎ถ้าฝรั่งเศสกับรัสเซียสู้รบจนพังกันไปทั้งสองฝั่ง
‎ใครจะได้ทรงอำนาจสูงสุดในยุโรปล่ะ
‎พี่ชายเราอาจเรียกมันว่าสันติภาพ
‎แต่เขาได้ประโยชน์จากสงครามของคุณ ‎ด้วยการไม่เลือกข้างใดทั้งนั้น
‎คิดถึงเราไหม
‎พูดออกมาสิ
‎เราอยากให้ท่านได้เห็นเขา
‎อยากให้เห็นเด็กที่โตเป็นหนุ่มคนนั้น
‎สาวน้อยคนที่วังกว้างใหญ่เช่นนี้ยังไม่เพียงพออยู่
‎คนที่อยากเปลี่ยนแปลงทุกอย่าง ‎หล่อนยังอยู่ในนั้นหรือไม่
‎เราไม่รู้
‎แล้วตอนนี้ล่ะ
‎ตอนนี้มีจักรพรรดินีองค์ใหม่แล้ว ‎อนาคตท่านจะเป็นอย่างไร
‎เราอาจจะทำเรื่องที่อยากทำมานานแล้วก็เป็นได้
‎ถ้าอย่างนั้นก็มาสิ
‎หนีไปจากที่นี่กัน
‎พรุ่งนี้เช้า
‎เราหลอกตัวเองทำไมนะ
‎ท่านไม่มีวันไปจากที่นี่ได้
‎ฮาพส์บวร์ค
‎นั่นต่างหาก คือรักที่ยิ่งใหญ่ในชีวิตท่าน
‎แต่ที่นี่มีจักรพรรดินีได้องค์เดียว
‎วันยาวุธ!
‎สมเด็จพระจักรพรรดินี!
‎พ่อช่วยทำตัวปกติเหมือนคนอื่นสักครั้งได้ไหม
‎หมายความว่ายังไง "ปกติ"
‎คนในงานนั้นปกติกันเหรอ
‎พ่อรู้ว่าลูกพูดเรื่องอะไร
‎มาเล่นน้ำกัน
‎คล้ายกับที่บ้านเลยนะ
‎แต่เราไม่ได้อยู่บ้านกัน
‎ขอพระราชทานอภัย สมเด็จพระจักรพรรดินี แต่…
‎ทรงรู้จักนิสัยกระหม่อมดี
‎พ่อทำตัวเหลวไหล แต่เรียกมันว่าอิสรภาพ
‎กลายเป็นแบบนี้สินะ
‎ที่นี่เปลี่ยนลูกได้สำเร็จแล้ว
‎ใครก็ได้เอาปืนมาที!
‎ต้องยิงทิ้งเสียตั้งแต่ตอนนี้
‎ช่วยยินดีกับลูกสักครั้งไม่ได้รึ
‎ยินดีเหรอ
‎ยินดีเรื่องอะไร
‎ไปถามพี่ของลูกไหมว่าคิดยังไงกับเรื่องนี้
‎แถมตอนนี้ยังจะให้พี่อยู่ดูแลลูกอีก
‎ทั้งที่พี่เขาก็รักผู้ชายคนนั้น
‎พ่อไปได้แล้ว
‎พาท่านแม่ไปด้วย ‎เราไม่อยากพบทั้งสองคนในวังนี้อีก
‎ลูกจะไม่มีทางได้เป็นตัวของตัวเองอีก ‎ตราบใดที่ยังอยู่ในวังนี้
‎แต่ได้จักรพรรดิไปครองแล้วนี่ ใช่ไหมล่ะ
‎เอาหมดทุกทางไม่ได้หรอก เอลิซาเบธ
‎สมเด็จพระจักรพรรดิ
‎กระหม่อมขอถวายความยินดีกับการอภิเษกสมรส
‎เราเคยเจอกันหรือเปล่า
‎ไม่เคย
‎กระหม่อมเป็นพระสหายเก่าของสมเด็จแม่ ‎กุสตาฟแห่งวาซา พ่ะย่ะค่ะ
‎วาซา
‎เป็นคนสวีเดนรึ
‎ใช่ แต่จากบ้านเกิดมานานหลายปีแล้ว
‎เพราะสงครามกับนโปเลียนหรือเปล่า
‎แย่กว่านั้น ปัญหาครอบครัวพ่ะย่ะค่ะ
‎เราเข้าใจดี
‎พี่สาวกระหม่อม…
‎เอาเป็นว่าเหมือนมีภูเขากั้นกลางระหว่างเรา
‎คงคล้ายกับเราและน้องชาย
‎ทุกวันนี้ ไม่ว่าจะวังไหนก็ไม่ใหญ่พอ ‎ให้เราสองคนอยู่ด้วยกันได้
‎นึกภาพไม่ออกเลย
‎ตอนพระองค์เด็กๆ เวลาน้องชายนอนไม่หลับ ‎จะทรงขึ้นไปอยู่บนเตียงกับเขา
‎ปีศาจจะได้ไม่มาเอาตัวไป
‎กระหม่อมต้องขอตัวก่อน
‎เดี๋ยว
‎ท่านรู้เรื่องนั้นของเรากับน้องได้ยังไง
‎สมเด็จแม่เล่าให้ฟังพ่ะย่ะค่ะ
‎ใต้ฝ่าพระบาท
‎บารอน ฟอน ซีน่า ‎ขอเข้าเฝ้าฉุกเฉินกรณีพิเศษ
‎ทรงคิดว่าจะเจอพ่อของกระหม่อมสินะ
‎ตอบตามตรงก็ใช่
‎พ่อไม่อยากจะรับข้อเสนอ
‎แต่กระหม่อมเป็นผู้ตัดสินใจเรื่องลงทุนและปล่อยกู้
‎กระหม่อมคิดว่าแผนของพระองค์ถูกต้อง
‎การปฏิวัติอุตสาหกรรม ‎ควรมาถึงฮาพส์บวร์คได้ตั้งนานแล้ว
‎เราดีใจที่ได้ยินเช่นนั้น
‎แต่ทว่า
‎ด้วยความเคารพ
‎ราชวงศ์นี้ขึ้นชื่อเรื่องใช้เงินเกินตัว
‎แต่งานเลี้ยงคืนนี้ก็ตระการตาจริงๆ
‎อย่างที่คุณคงรู้ เราไม่ได้มีชื่อ ‎เรื่องถลุงเงินทำสงครามหรือสร้างปราสาท
‎ไม่ช้าไม่นาน ใครๆ ก็สร้างอนุสาวรีย์ให้ตนเอง
‎เราขอสัญญา
‎แค่นั้นยังไม่พอ
‎ทีแรกก็คิดว่าไม่พอ
‎แต่มีคนหนึ่ง ‎เกลี้ยกล่อมให้กระหม่อมไว้ใจพระองค์
‎และเท่าที่ได้ยินมา
‎ท่านสองคนรู้จักกันลึกซึ้งอยู่แล้ว
‎ขอถวายความยินดีเพคะ
‎หม่อมฉันยินดีที่ได้พบพระองค์
‎ขอบคุณมาก เคาน์เตส
‎วันจันทร์นี้ กระหม่อมจะส่งข้อเสนอเงินกู้ให้
‎กลับกันไหม
‎ค่ะ
‎นี่ช่างดีงามนัก
‎แบบนี้วิเศษไปเลย
‎เราได้เงินมาแล้ว!
‎ทรงได้เงินมาแล้ว ใต้ฝ่าพระบาท
‎เงินอะไร
‎ไปบอกเหล่าทูตานุทูตว่า ‎เราจะไม่เข้าร่วมกับใครทั้งนั้น
‎แล้วจะทำอะไร
‎เราจะพลิกโฉมจักรวรรดิเรา
‎และเริ่มด้วยการสร้างทางรถไฟ
‎ไม่ได้พูดจริงใช่ไหม
‎กระหม่อมว่าเป็นความผิดพลาดหันต์
‎คิดยังไงเอาอาณาจักรไปจำนองกับสุนัขพวกนั้น
‎เพื่อเอาเงินมาซื้อของเล่น
‎จู่ๆ ไปเอาเรื่องแบบนี้มาจากไหน
‎ขอตัวก่อน เราต้องไปเต้นรำกับเจ้าสาว
‎ถ้าจักรวรรดิของเราล่มสลาย
‎เราจะแขวนคอคุณคนแรก
‎พระอนุชา ขอทูลลา
‎กระหม่อมจะเดินทางกลับปารีสคืนนี้
‎นโปเลียนต้องรับทราบจุดยืนของพระเชษฐา
‎ฝากความระลึกถึงไปยังนโปเลียนด้วย
‎เราหวังจริงๆ ว่าอีกไม่ช้า ‎สองประเทศจะเป็นพันธมิตรใกล้ชิดกัน
‎ในการนั้น เราจำเป็นต้องมีจักรพรรดิองค์ใหม่
‎หรือจะทรงเล็งใครไว้แล้ว
‎เราตามหาเสียทั่วเลยเพคะ ทั้งวังกังวลกันหมด
‎นึกว่ามีใครลักพาตัวท่านไป
‎องค์จักรพรรดิทรงรออยู่นานมาก ‎แขกในงานก็เช่นกัน
‎สมเด็จพระจักรพรรดิ
‎เฮลีนเนอ
‎ใต้ฝ่าพระบาท
‎ยินดีด้วยเพคะ
‎ขอบใจ
‎คุณงดงามมาก เฮลีนเนอ
‎คงไม่ถือที่เราชม
‎ขอบพระทัยเพคะ
‎หม่อมฉันว่าทุกคนจะนินทา
‎หาว่าหม่อมฉันจะจิกตาพระองค์หลุดจากเบ้า
‎ก็ให้นินทากันไป
‎เราดีใจที่คุณยอมอยู่เป็นเพื่อนเอลิซาเบธสักพัก
‎มาเสียที
‎เป็นอะไรไปรึ
‎ท่านรู้อยู่แก่ใจทุกเรื่อง
‎พูดมาคำเดียว ‎แล้วเราจะทำให้เคาน์เตสคนนั้นไม่มาที่นี่อีก
‎ขอบคุณ แต่ไม่จำเป็น
‎ทุกคนจะจ้องเล่นงานเธอ เอลิซาเบธ ‎อย่าได้หวั่นไหว
‎หัดเรียนรู้ว่าไว้ใจใครได้บ้าง
‎ฉันคิดถูกหรือเปล่าที่จะให้เฮลีนเนออยู่ต่อ
‎หรือฉันเห็นแก่ตัวเกินไป
‎คำถามนั้นตอบไม่ได้ง่ายๆ
‎ตอบมาเถอะค่ะ
‎ถ้าถามว่าพี่เธอยังภักดีต่อเธอไหม ภักดีแน่
‎แต่ยังปวดใจอยู่ไหม…
‎ถ้าเป็นเธอจะรู้สึกยังไงล่ะ เด็กเอ๋ย
‎เรามีญาติสนิทอยู่ที่โบฮีเมีย
‎ไว้จะจัดให้พี่เธอไปเยี่ยม
‎เฮลีนเนอควรได้พักจากพ่อแม่เธอบ้าง ‎คิดอย่างนั้นไหม
‎ค่ะ
‎คืนนี้เป็นอย่างไรบ้าง
‎ทุกอย่างเรียบร้อยหรือเปล่า
‎แกไอ้ทรยศชาติ!
‎แกทำใบปลิวนี่ใช่ไหม
‎ใต้ฝ่าพระบาท ถึงช่วงเวลาสำคัญที่สุดในค่ำคืนนี้
‎คืนอภิเษกสมรส
‎หากคืนนี้ไม่มีการร่วมสังวาส ‎จะถือว่าการอภิเษกสมรสเป็นโมฆะ
‎เรื่องนี้จะต้องกระทำอย่างถูกต้อง
‎ท่านต้องสวมชุดนี้ตลอดช่วงเวลานั้น
‎อย่าได้ถอดออก
‎ความเจ็บเป็นเรื่องธรรมดา
‎นอนนิ่งๆ เป็นดีที่สุด ‎ปล่อยให้ทุกอย่างเป็นไปตามครรลอง
‎การร่วมสัมพันธ์ครั้งนี้ ‎หาได้ทำเพื่อความพึงพอใจส่วนตัว
‎แต่เป็นการร่วมชีวิตเพื่อพระเจ้า
‎เพื่ออาณาจักรฮาพส์บวร์คอันศักดิ์สิทธิ์
‎เราโกหกเธอ
‎เรารู้จักผู้หญิงคนนั้น
‎เขาบอกฉันแล้ว
‎มันจบไปนานแล้ว
‎แต่หล่อนไม่ยอมเลิกรา
‎ฉันรู้สึกเหมือนเป็นนางหน้าโง่ตลอดทั้งคืน
‎เราขอโทษ
‎ทุกคนทำประหนึ่งว่า ‎ฉันนับเลขหนึ่งถึงสามยังไม่เป็น
‎ทุกคนอยากจะปั่นหัวฉัน
‎เช่นน้องเราใช่ไหม
‎ระวังหน่อยเวลาคุยกับเขา แค่นั้น
‎มีอะไรจะสอนเพิ่มไหม
‎ไม่มี
‎ชุดนอนนี้…
‎เขาไม่ให้ถอด ไม่งั้นจะตกนรก
‎ทำอะไรน่ะ
‎นอนแล้วสบายใจดี
‎พวกเราทำได้
‎เราสองคน
‎อย่าได้ทอดทิ้งฉันอีก
‎เราสัญญา
‎ฉันจะหลับตาพักหน่อย
‎ขอโทษที่ถูกไล่ออกจากวังเร็วขนาดนี้
‎พวกนั้นไม่รู้เลยว่าลูกเราเป็นคนยังไง
‎ไม่มีใครรู้จักตัวตนแท้จริงของลูก
‎ท่านพูดเสมอว่าเด็กคนนั้นไม่เต็มเต็ง
‎เหมือนฉัน
‎แต่ลูกเข้มแข็งกว่าฉัน
‎และได้ส่วนนั้นมาจากคุณ
‎อย่าเศร้าไปเลย เฮลีนเนอ
‎ไม่ได้เศร้าค่ะ ท่านแม่
‎จากนี้ไป นี่คือเส้นทางชีวิตของน้อง
‎ได้ข่าวว่าเจ้าฟ้าชายแห่งวาซากลับไปแล้ว
‎แบบนี้ดีกว่า ทรงรู้ดี
‎- เขาสร้างปัญหาให้เราเยอะ ลืมแล้วเหรอ ‎- แต่ถ้ามันจริงล่ะ
‎ถ้าเวลาของฉันจบลงแล้ว
‎ทำอะไรของเธอ
‎ราตรีสวัสดิ์เพคะ สมเด็จพระพันปี
‎คำบรรยายโดย ศันสนีย์ โอบอ้อม